NELJANDA KOOSSEISU

JUHATUSE KOOSOLEKU P R O T O K O L L

Haapsalu								22. jaanuar 2004 nr 15

Algus kell 16.00, lõpp kell 16.28
Juhatas		volikogu esimees Andres Ammas
Protokollis	volikogu kantselei juhataja Elvi Puda

Osalesid	Andres Ammas, Jaak Kanepi, Lauri Luik, Raimond Lunev, Märt Maiste, Alar Schönberg, Urmas Sukles, Arder Väli (kvoorumileht protokolli juures)
Puudus	Kaido Antsve, Toivo Hein

Kutsutud	linnapea Teet Kallasvee, aselinnapea Martin Schwindt

Päevakord:

1. Haapsalu Linnavolikogule esitatud eelnõude läbivaatamine ja 30.01.2004 istungi päevakorra projekti koostamine
2. Linnapea informatsioon
3. Muud

Päevakorrapunkt nr 1

Haapsalu Linnavolikogule esitatud eelnõude läbivaatamine ja 30.01.2004 istungi päevakorra projekti koostamine

KUULATI juhtivkomisjoni esimeeste ettepanekuid eelnõude arvamisega istungi päevakorra projekti.

Ühehäälselt
OTSUSTATI:
Esitada volikogule kinnitamiseks järgnev päevakorra projekt:

1. Volikogu liikme Arder Väli arupärimine
Ettekandja				linnapea Teet Kallasvee

2. Volikogu liikme Arder Väli arupärimine
Ettekandja				aselinnapea Jüri Kurba

3. Haapsalu linna 2004. a linnaeelarve kinnitamine, teine lugemine
Ettekandja				linnavalitsus
Kaasettekandja			rahanduskomisjon

4. Nõusoleku andmine Euroopa Liidu Ühtekuuluvusfondi projekti “Matsalu alamvesikonna asulate vee- ja kanalisatsioonirajatiste rekonstrueerimine ja laiendamine” elluviimise ettevalmistamises osalemiseks
Ettekandja				linnavalitsus
Kaasettekandja			kommunaalkomisjon

5. Vara võõrandamine (Õhtu-Kallas 17a)
Ettekandja				linnavalitsus
Kaasettekandja			õiguskomisjon

6. Haapsalu Linnavolikogu 30.10.2003 otsuse nr 67 “Asustamata korteriomandite võõrandamine (Karja 6)” punkti 1.3 muutmine
Ettekandja				linnavalitsus
Kaasettekandja			õiguskomisjon

7. Korteriomandi (Karja 6, Haapsalu, reaalosa mitteeluruum nr 5) avaliku kirjaliku enampakkumise korras võõrandamise tulemuste kinnitamine
Ettekandja				linnavalitsus
Kaasettekandja			õiguskomisjon

8. Korteriomandi (Karja 6, Haapsalu, reaalosa mitteeluruum nr 6) avaliku kirjaliku enampakkumise korras võõrandamise tulemuste kinnitamine
Ettekandja				linnavalitsus
Kaasettekandja			õiguskomisjon

9. Korteriomandi (Karja 6, Haapsalu, reaalosa mitteeluruum nr 11) avaliku
kirjaliku enampakkumise korras võõrandamise tulemuste kinnitamine
Ettekandja				linnavalitsus
Kaasettekandja			õiguskomisjon

10. Korteriomandi (Karja 6, Haapsalu, reaalosa mitteeluruum nr 12) avaliku
kirjaliku enampakkumise korras võõrandamise tulemuste kinnitamine
Ettekandja				linnavalitsus
Kaasettekandja			õiguskomisjon

11. Haapsalu linna vapimärgi andmine
Ettekandja				linnavalitsus
Kaasettekandja			kultuurikomisjon

12. Haapsalu Linnavolikogu 30.10.03 otsuse nr 74 “Kinnisasja Lossiplats 6 Haapsalu avaliku kirjaliku enampakkumise korras võõrandamise tulemuste kinnitamine” kehtetuks tunnistamine
Ettekandja				linnavalitsus
Kaasettekandja			õiguskomisjon

13. Informatsioon Haapsalu Linnavalitsuse 2003. a reservfondi kasutamise kohta
Ettekandja				linnavalitsus

14. Informatsioon ajutise komisjoni töö kohta
Ettekandja				ajutise komisjoni esimees Jaak Kanepi

Päevakorrapunkt nr 2

Linnapea informatsioon Väikese-Viigi süvendustöödest
KUULATI linnapea Teet Kallasveed, kes informatsiooni Väikese-Viigi süvendamistööde hetkeseisust ja võimalikust variandist maikuuga süvendamine lõpule viia, halvimal juhul juunikuu lõpuks. See eeldab linnale kohustuste võtmist, tuleb leida vahendid tulevastest linnaeelarvetest või keskkonnainvesteeringute keskusest laenu võtmise näol.
On peetud läbirääkimisi Keskkonnaministeeriumis ministriga. Vajalik on juhatuse põhimõttelist nõusolekut, kas linnavalitsusel on põhjust jätkata nimetatud suunas ja valmistada volikogule ette vastav eelnõu.

OTSUSTATI:
Linnavalitsusel varakult informeerida volikogu juhatust võimalikust vastava eelnõu esitamisest ja võtta linnapea informatsioon teadmiseks.

Päevakorrapunkt nr 3

Muud
KUULATI revisjonikomisjoni esimeest Lauri Luike. Komisjon esitas linnavalitsusele arupärimise, soovides teada, miks 1. veebruariks 2004 likvideeritav linnavaraamet ei ole tasunud võlgnevusi Haapsalu Linnamajanduse AS-le. 

Aselinnapea Martin Schwindt teatas vastuseks, et arved on tasutud.

Revisjonikomisjonil tekkis küsimus, kuna ei ole laekunud remondifondi rahad 870 000 krooni. Tegemist on linnarahva rahaga, inimesed tahavad seda kasutada, aga seda raha ei ole. Pidasime vajalikuks informeerida sellest ka volikogu juhatust.

KUULATI linnapea Teet Kallasveed. Kokkulepe rahade tasumise osas on olemas.

KUULATI linnapead Martin Schwindti. 29. veebruariks peab olema tehtud aastaaruanne. 12. märtsiks on ettevõtte raamatupidajal teoreetiliselt kokku panna lõppbilanss ja anda üle linnavalitsusele. Ilmnenud kohustused või nõuded esitatakse kinnitamiseks volikogule. 

Remondirahade laekumise kohta oskab vastata ainult linnavaraameti juhataja Valdo Maisalu. Need rahad on olemas. Raamatupidaja ei tahtnud aktsepteerida neid arveid, kuna tekkis küsimusi lootusetute võlglastega ja võib öelda, et ka pädevusega. 

Eilsel koosolekul tegi likvideerija linnavaraametile ülesandeks võtta tasumata arved aasta lõpuga arvele ja need ka tasuda, samas tuleb arvestada kõikide huve võrdselt.

Juhatuse liige A. Väli juhtis tähelepanu sellel, et linnavalitsus peab esitama volikogule eelnõu linnavaraameti tegevuse lõpetamise tähtaja osa, kuna selgus, et volikogu otsuse kohaselt, 1. veebruariks, ei ole võimalik lõpetada linnavaraameti tegevust.

OTSUSTATI:
Võtta informatsioon teadmiseks ja linnavalitsusel täiendada volikogu istungi päevakorra projekti linnavaraameti lõpetamise kuupäeva muutmise osas vastavalt volikogu reglemendile.

Andres Ammas
Juhataja							Elvi Puda
								Protokollija